
Az észak-ír konfliktus döntéselméleti elemzése

Dolgozatom témája az észak-ír konfliktus döntéselméleti módszerek általi vizsgálata.
A döntéselméleti megközelítés egy újfajta elemzési módszer, amelynek lényege a megszületett döntések utólagos, objektív vizsgálata.
Dolgozatomban bemutatom a problémát, amely kb. 1200 évvel ezelőttre nyúlik vissza, és amely mára beleitta magát minden katolikus és protestáns észak-ír ember elméjébe. A probléma olyan terrorszervezetek létrejöttéhez vezetett, mint az IRA és az UVF, amelyek támadásai az elmúlt évtizedekben több ezer emberáldozatot követeltek.
Ezután történeti áttekintést végzek, amelyben ismertetem a legfontosabb eseményeket és döntéseket.
A dolgozatban a konfliktus során megszületett döntéseket vizsgálom, és elemzésük után megállapítom, hogy a döntéshozók megfelelő döntéseket hoztak-e. Emellett fontos bemutatni ezeknek a döntéseknek a következményeit.
Dolgozatomban egy új elemzési módszer nyújtott segítséget, a döntéselmélet. A döntéselmélet lényege, hogy a problémát feltárva, a döntéselméleti módszerek alkalmazásával közelít a megoldáshoz. Dolgozatomban leginkább játékelméleti megközelítéssel vizsgálom az eseményeket, ezek közül legtöbbször a fogolydilemma, vezérürü és agyáva nyúl modelleket alkalmazom.
Az észak-ír konfliktus vizsgálata során megállapítható, hogy a vallás és a kultúra fontos befolyásoló tényezők. Ugyanakkor figyelembe kell venni a pszichológiai tényezőket, illetve a korábbi tapasztalatokat is.
Természetesen nem csak a múlt eseményeit, hanem az aktuális helyzetet is figyelemmel kell követni, hiszen a probléma még mindig megoldásra vár. Amíg a vezetők meg nem találják azt a végső, mindenki számára kielégítő megoldást, amely elhozza a békét Észak-Írországba, folyamatosan terrortámadásoktól lehet tartani az Egyesült Királyságban.



